
LIETUVOS RESPUBLIKOS APLINKOS MINISTRAS

ĮSAKYMAS 
DĖL LIETUVOS RESPUBLIKOS APLINKOS MINISTRO 2012 M. SPALIO 23 D. ĮSAKYMO NR. D1-857 „DĖL MINIMALIŲ KOMUNALINIŲ ATLIEKŲ TVARKYMO PASLAUGOS KOKYBĖS REIKALAVIMŲ PATVIRTINIMO“ PAKEITIMO

2023 m.                          d. Nr. 
Vilnius

. Pakeičiu Lietuvos Respublikos aplinkos ministro 2012 m. spalio 23 d. įsakymo Nr. D1-857 „Dėl Minimalių komunalinių atliekų tvarkymo paslaugos kokybės reikalavimų patvirtinimo“ preambulę ir ją išdėstau taip:
„Vadovaudamasis Lietuvos Respublikos atliekų tvarkymo įstatymo 30 straipsnio 8 dalimi ir įgyvendindamas Valstybinio atliekų prevencijos ir tvarkymo 2021–2027 metų plano, patvirtinto Lietuvos Respublikos Vyriausybės 2002 m. balandžio 12 d. nutarimu Nr. 519 „Dėl Valstybinio atliekų prevencijos ir tvarkymo 2021–2027 metų plano patvirtinimo“, 2 priedo 2.2.2, 2.2.7 papunkčiuose išvardytas priemones,“.
. Pakeičiu nurodytu įsakymu patvirtintus Minimalius komunalinių atliekų tvarkymo paslaugos kokybės reikalavimus (toliau – Kokybės reikalavimai):
.	Pripažįstu netekusiu galios 1 punktą.
.	Pakeičiu 2 punktą ir jį išdėstau taip:
„. Minimalūs komunalinių atliekų tvarkymo paslaugos kokybės reikalavimai (toliau – Kokybės reikalavimai) nustato minimalius komunalinių atliekų (mišrių komunalinių atliekų, atskirai surinktų buityje susidarančių antrinių žaliavų (popieriaus ir kartono, stiklo, metalų, plastiko) (toliau – antrinės žaliavos), įskaitant pakuočių atliekas, biologinių, didelių gabaritų atliekų (čiužinių, baldų, elektros ir elektroninės įrangos ir kitų didelių gabaritų atliekų)), buityje susidarančių pavojingųjų atliekų, kitų buityje susidarančių atliekų (statybinių atliekų, susidariusių gyventojui atliekant darbus statybos ūkio būdu, padangų ir kitų atliekų) ir kitų atliekų, kai jos savo pobūdžiu ar sudėtimi yra panašios į buitines atliekas, tvarkymo paslaugos, išskyrus komunalinių atliekų naudojimą ir šalinimą, bet įskaitant komunalinių atliekų paruošimą naudoti pakartotinai (toliau – Paslauga), kokybės reikalavimus.“ 
.	Pakeičiu 6.3 papunktį ir jį išdėstau taip:
„. specialieji kokybės reikalavimai antrinių žaliavų ir pakuočių atliekų surinkimui ir vežimui;“.
.	Pakeičiu 6.4 papunktį ir jį išdėstau taip:
„. specialieji kokybės reikalavimai buityje susidarančių didelių gabaritų atliekų surinkimui ir vežimui (taikomi komunalinių atliekų, buityje susidarančių pavojingųjų atliekų, padangų, statybinių atliekų, susidariusių gyventojui atliekant statybos darbus ūkio būdu, elektros ir elektroninės įrangos ir kitų buityje susidarančių atliekų surinkimui ir vežimui);“.
.	Pakeičiu 6.5 papunktį ir jį išdėstau taip:
„. specialieji kokybės reikalavimai biologinių atliekų surinkimui ir vežimui;“.
.	Pakeičiu 7 punktą ir jį išdėstau taip:
„. Teikiama paslauga turi atitikti atliekų turėtojo poreikius, priskirtoje teritorijoje būtų užtikrintas nepertraukiamas Paslaugos teikimas ir susidarančių atliekų surinkimas, įgyvendinti Atliekų tvarkymo įstatyme, Atliekų tvarkymo taisyklėse, patvirtintose Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo“ (toliau – Taisyklės), Lietuvos higienos normose ir savivaldybių patvirtintose sanitarijos ir higienos taisyklėse nustatyti reikalavimai. Paslauga teikiama savivaldybės ar Administratoriaus ir atliekų turėtojo sudarytoje Paslaugos teikimo sutartyje (toliau – Sutartis) nustatytomis sąlygomis, kai nėra Sutarties, vadovaujantis savivaldybės atliekų tvarkymo taisyklių reikalavimais, kurie turi neprieštarauti Kokybės reikalavimams. Sutartyje nurodomos teisės aktų ir savivaldybės nustatytų reikalavimų dėl Paslaugos kokybės nuostatos.“
.	Pakeičiu 9 punktą ir jį išdėstau taip:
„. Atliekoms surinkti naudojami atliekų surinkimo konteineriai. Jeigu nėra galimybės naudoti atliekų surinkimo konteinerių, taikytinos kitos priemonės ir (ar) įrenginiai, pagal paskirtį skirti atitinkamoms atliekoms surinkti. Atliekų surinkimo konteineriai, kitos priemonės ir (ar) įrenginiai (toliau − Atliekų surinkimo priemonės) turi atitikti teisės aktuose nustatytus reikalavimus, būti saugūs žmonių sveikatai ir aplinkai. Atliekų surinkimo priemonės turi būti įrengiamos ir naudojamos laikantis šių reikalavimų:
. Atliekų surinkimo priemonės turi būti pritaikytos žmonėms su negalia:
. atliekų surinkimo priemonių liuko rankena (uždarius liuką ar jį atidarius) arba anga atliekoms išmesti turi būti ne žemiau kaip 900 mm ir ne aukščiau kaip 1 100 mm nuo komunalinių atliekų konteinerių aikštelės paviršiaus;
. ant atliekų surinkimo priemonių liuko arba korpuso netoli angos atliekoms išmesti, ranka aptinkamoje vietoje turi būti pritvirtintos lentelės su:
. informacija Brailio raštu, kokioms atliekoms skirta atliekų surinkimo priemonė; 
. QR kodu, kurį nuskaičius skaitmeniniu įrenginiu, turinčiu fotoaparatą, ir specialiosiomis mobiliomis QR kodų nuskaitymo programomis, sugeneruojamas garsinis pranešimas, kokioms atliekoms skirta atliekų surinkimo priemonė.
. Kai atliekoms surinkti naudojami individualūs konteineriai, konteinerių priėmimas–perdavimas fiksuojamas pasirašytinai. Atliekų turėtojui atsisakius priimti konteinerius ir (ar) pasirašyti priėmimo–perdavimo dokumentus, savivaldybė ar Administratorius gali sudaryti komisiją, kuri patvirtintų konteinerio perdavimo arba atsisakymo priimti faktą; 
. Atliekoms surinkti naudojami kolektyviniai konteineriai turi būti pastatyti 91 punkte nustatytus reikalavimus atitinkančiose komunalinių atliekų konteinerių aikštelėse. Atliekų turėtojai privalo būti informuoti apie jiems priskirto konteinerio pastatymo vietą.“
.	Pakeičiu 91.3 papunktį ir jį išdėstau taip:
„. priėjimas prie aikštelės turi būti pritaikytas:
. žmonėms su negalia; priėjimo prie aikštelės ir aikštelės dalys (bortelių nuožulnos, manevravimo aikštelės (lygios aikštelės) prieš konteinerius, judėjimo trasos ir aikštelės paviršiai) turi būti projektuojamos ir įrengiamos pagal statybos techninio reglamento STR 2.03.01:2019 „Statinių prieinamumas“, patvirtinto Lietuvos Respublikos aplinkos ministro 2019 m. lapkričio 4 d. įsakymu Nr. D1-653 „Dėl statybos techninio reglamento STR 2.03.01:2019 „Statinių prieinamumas“ patvirtinimo“, XXI skyriuje įtvirtintus reikalavimus; 
. atliekų surinkimo automobiliams privažiuoti, prireikus, – apsisukti;“.
.	Pakeičiu 91.6 papunktį ir jį išdėstau taip:
„. aikštelė turi būti projektuojama ir įrengiama:
. ne arčiau kaip 20 m atstumu nuo pastato sienos, kurioje yra lango (-ų) ir (ar) durų, ir (ar) vėdinimo sistemos anga (-ų) (toliau – siena su anga (-omis), nuo pastato sienos, kurioje nėra lango (-ų) ir (ar) durų, ir (ar) vėdinimo sistemos angos (-ų) (toliau – siena be angos (-ų), – ne arčiau kaip 5 m;
. ne arčiau kaip 10 m nuo pastato, kurio statyba užbaigta pagal statybą reglamentuojančių teisės aktų nuostatas, sienos su anga (-omis), nesuderinus sprendimo dėl projektuojamos aikštelės įrengimo vietos su nekilnojamojo turto objekto, prie kurio projektuojama ir įrengiama aikštelė, savininkais ar jų įgaliotais asmenimis, jeigu dėl atstumų tarp pastatų ir (ar) pastatų ir (ar) inžinerinių statinių ir jiems taikomų apsaugos zonų, kuriose be inžinerinio statinio savininko ar valdytojo sutikimo ar pritarimo ar leidimo draudžiama vykdyti žemės kasimo (lyginimo) darbus ir (ar) keisti žemės paviršiaus altitudes (kasti gruntą arba užpilti papildomą grunto sluoksnį) ir (ar) statyti statinius, ir (ar) įrengti įrenginius (toliau – apsaugos zonos), išsidėstymo negalima išlaikyti 20 m atstumo nuo pastato sienos su anga (-omis);
. ne arčiau kaip 5 m nuo pastato, kurio statyba užbaigta pagal statybą reglamentuojančių teisės aktų nuostatas, sienos su anga (-omis), jeigu dėl atstumų tarp pastatų ir (ar) dėl pastatų ir (ar) inžinerinių statinių ir jiems taikomų apsaugos zonų išdėstymo negalima išlaikyti 10 m nuo pastato sienos su anga (-omis), tik gavus visų nekilnojamojo turto objekto savininkų ar jų įgaliotų asmenų, kuriems, įrengus komunalinių atliekų konteinerių aikštelę, ši bus arčiau kaip 10 m nuo pastato sienos su anga (-omis), sutikimą;“. 
.	Papildau 91.7 papunkčiu:
„. komunalinių atliekų konteinerių aikštelė šalia vaikų žaidimo aikštelės turi būti projektuojama vadovaujantis statybos techniniu reglamentu STR 2.02.01:2004 „Gyvenamieji pastatai“, patvirtintu Lietuvos Respublikos aplinkos ministro 2003 m. gruodžio 24 d. įsakymu Nr. 705 „Dėl statybos techninio reglamento STR 2.02.01:2004 „Gyvenamieji pastatai“ patvirtinimo“, ir Lietuvos higienos norma HN 131:2015 „Vaikų žaidimų aikštelės ir patalpos. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2015 m. spalio 30 d. įsakymu Nr. V-1208 „Dėl Lietuvos higienos normos HN 131:2015 „Vaikų žaidimų aikštelės ir patalpos. Bendrieji sveikatos saugos reikalavimai“ patvirtinimo“.“
.	Papildau 92 punktu:
„. Kokybės reikalavimų 91.6 papunktyje nurodyti atstumai turi būti matuojami vadovaujantis priede pateiktu atstumų iki komunalinių atliekų konteinerių aikštelės matavimo schemos pavyzdžiu ir laikantis šių sąlygų:
. kai komunalinių atliekų konteinerių aikštelė projektuojama ir (ar) įrengiama prieš pastato sieną su anga (-omis), atstumo tarp pastato sienos su anga (-omis) plokštumos ir jo lygiagrečios plokštumos, nubrėžto per arčiausiai pastato sienos su anga (-omis) esantį komunalinių atliekų konteinerių aikštelės perimetro tašką, ilgis matuojamas statmenai nurodytoms plokštumoms;
. kai komunalinių atliekų konteinerių aikštelė projektuojama ir (ar) įrengiama prieš pastato sieną be angos (-ų):
. atstumo tarp pastato sienos be angos (-ų) plokštumos ir jam lygiagrečios plokštumos, nubrėžto per arčiausiai pastato sienos be angos (-ų) esantį komunalinių atliekų konteinerių aikštelės perimetro tašką, ilgis matuojamas statmenai nurodytoms plokštumoms; 
. atstumas nuo pastato kampo, kurį sudaro pastato siena su anga (-omis) ir pastato siena be angos (-ų) (toliau – kampas), iki arčiausiai šio kampo esančio komunalinių atliekų konteinerių aikštelės perimetro taško turi būti ne mažesnis kaip 10-n metrų, kur n – atkarpos tarp kampo briaunos ir arčiausiai kampo briaunos esančio lango, durų ar vėdinimo sistemos angos taško ilgis, kai atstumo ilgis matuojamas statmenai kampo briaunai.“
.	Pakeičiu 12 punktą ir jį išdėstau taip:
„. Atliekų surinkimo priemonės naudojamos tik atliekoms surinkti. Teikdamas Paslaugą Atliekų tvarkytojas, savivaldybė arba Administratorius turi informuoti atliekų turėtoją, kokios ir kaip atliekos (įskaitant antrines žaliavas ir biologines atliekas) surenkamos ir kokias atliekas draudžiama surinkti į atitinkamas atliekų surinkimo priemones. Ši informacija pateikiama kartu su Sutartimi, jei ji sudaroma, atliekų turėtojui teikiamuose mokėjimo pranešimuose, savivaldybės ir Administratoriaus interneto svetainėje ar kituose informavimo šaltiniuose, o ant atliekų surinkimo priemonių nurodoma, kokioms atliekoms surinkti jos skirtos, kokias atliekas draudžiama mesti ir prievolė uždaryti atliekų surinkimo priemonės liuką (jeigu jis yra).“
.	Pakeičiu 15.1 papunktį ir jį išdėstau taip:
„. surinkti visas atliekas, kurias leidžiama išmesti į konkrečią atliekų surinkimo priemonę, ir 5 m spinduliu aplink atliekų surinkimo priemones ir (ar) komunalinių atliekų konteinerių aikšteles (išskyrus didelių gabaritų atliekas);“.
.	Pakeičiu 15.3 papunktį ir jį išdėstau taip:
„. surinkti surinkimo ir vežimo metu išsibarsčiusias atliekas.“
.	Pripažįstu netekusiu galios 16.1 papunktį.
.	Pakeičiu 16.4 papunktį ir jį išdėstau taip:
„. atliekų surinkimo priemonėse yra daiktai ir (ar) atliekos, kurių buvimas juose neleistinas pagal savivaldybių atliekų tvarkymo taisykles ir (ar) kelia pavojų žmogaus saugumui, ir (ar) aplinkai;“.
.	Pakeičiu 17 punktą ir jį išdėstau taip:
„. Nesurinkus atliekų iš atliekų surinkimo priemonių dėl 16 punkte nustatytų priežasčių, išskyrus 16.2 papunktyje numatytą atvejį, ir (ar) surinkus šalia atliekų surinkimo priemonių (komunalinių atliekų  konteinerių aikštelės ribose) paliktas (išbarstytas) atliekas, Atliekų tvarkytojas turi registruoti Atliekų tvarkytojo nustatyta tvarka kiekvieną tokį atvejį ir informuoti savivaldybę ir (ar) Administratorių. Siekiant užkirsti kelią tokių atvejų pasikartojimui, nedelsiant, bet ne vėliau kaip per 3 darbo dienas, imamasi priemonių, numatytų savivaldybės atliekų tvarkymo taisyklėse ir (ar) Sutartyje.“ 
.	Pakeičiu 19 punktą ir jį išdėstau taip:
„. Esant reguliariai perpildytoms atliekų surinkimo priemonėms ne dėl Atliekų tvarkytojo kaltės, Atliekų tvarkytojas privalo siūlyti atliekų turėtojui ar jo atstovui tikslinti Sutartį, jei ji sudaryta, arba spręsti klausimą savivaldybės ar Administratoriaus nustatyta tvarka. Jeigu Atliekų tvarkytojas nesiūlo atliekų turėtojui ar jo atstovui tikslinti Sutartį, jei ji sudaryta, arba nesprendžia klausimo savivaldybės ar Administratoriaus nustatyta tvarka, atliekų turėtojas gali kreiptis į Vyriausybės atstovų įstaigą prašydamas įvertinti, ar teikiama Paslauga atitinka Kokybės reikalavimus.“
.	Pakeičiu 23 punktą ir jį išdėstau taip:
„. Atliekų tvarkytojas turi reguliariai plauti ir (ar) dezinfekuoti kolektyvinius mišrių komunalinių atliekų surinkimo konteinerius vadovaudamasis savivaldybės patvirtintomis sanitarijos ir higienos taisyklėmis ir (ar) savivaldybės atliekų tvarkymo taisyklėse nustatyta tvarka, bet ne rečiau kaip kartą per ketvirtį šiltuoju metų laiku arba sutartyje su savivaldybe ar Administratoriumi nustatytu dažnumu. Dezinfekavimui naudojami biocidai turi atitikti 2012 m. gegužės 22 d. Europos Parlamento ir Tarybos Reglamento (ES) Nr. 528/2012 dėl biocidinių produktų tiekimo rinkai ir jų naudojimo (toliau – Reglamentas Nr. 528/2012) nustatytus reikalavimus. Individualius mišrių komunalinių atliekų surinkimo konteinerius turi plauti atliekų turėtojai arba atliekų tvarkytojai Sutartyje ar savivaldybės atliekų tvarkymo taisyklėse nustatyta tvarka.“
.	Pakeičiu V skyriaus pavadinimą ir jį išdėstau taip:
„ SKYRIUS
SPECIALIEJI KOKYBĖS REIKALAVIMAI ANTRINIŲ ŽALIAVŲ IR PAKUOČIŲ ATLIEKŲ SURINKIMUI IR VEŽIMUI“
.	Pakeičiu 27 punktą ir jį išdėstau taip:
„. Savivaldybė turi atliekų turėtojui sudaryti galimybes rūšiuoti atliekas. Atliekos rūšiuojamos Atliekų tvarkymo įstatyme, Taisyklėse ir savivaldybės atliekų tvarkymo taisyklėse nustatyta tvarka.“
.	Pakeičiu 28 punktą ir jį išdėstau taip:
„. Antrinės žaliavos ir pakuočių atliekos surenkamos į tam skirtus atliekų surinkimo konteinerius ar kitas tam skirtas priemones.“
.	Pakeičiu 29 punktą ir jį išdėstau taip:
„. Antrinių žaliavų ir pakuočių atliekų surinkimui (pirminiam rūšiavimui) naudojami surinkimo konteineriai, skirti rūšiuoti popieriaus ir kartono, plastiko, stiklo, metalo, popierinių ir kartoninių, plastikinių, stiklinių, metalinių ir kombinuotų pakuočių atliekoms. Reikalavimai antrinių žaliavų ir pakuočių atliekų surinkimui skirtiems konteineriams nustatyti Pakuočių atliekų, susidarančių komunalinių atliekų sraute, rūšiuojamojo surinkimo ir vežimo paslaugos teikimo būtinuosiuose reikalavimuose ir pakuočių atliekų tvarkymo organizavimo ir finansavimo sutarties būtinosiose sąlygose, patvirtintose Lietuvos Respublikos aplinkos ministro 2022 m. balandžio 29 d. įsakymu Nr. D1-123 „Dėl Pakuočių atliekų, susidarančių komunalinių atliekų sraute, rūšiuojamojo surinkimo ir vežimo paslaugos teikimo būtinųjų reikalavimų ir pakuočių atliekų tvarkymo organizavimo ir finansavimo sutarties būtinųjų sąlygų patvirtinimo“ (toliau – Būtinieji reikalavimai).“
.	Pakeičiu 30 punktą ir jį išdėstau taip:
„. Surenkamos ir vežamos skirtingų rūšių, atskirose atliekų surinkimo priemonėse surinktos antrinės žaliavos, įskaitant pakuočių atliekas, negali būti sumaišomos tarpusavyje ir (ar) su mišriomis komunalinėmis atliekomis.“
.	Pakeičiu 31 punktą ir jį išdėstau taip:
„. Antrinės žaliavos ir pakuočių atliekos iš šioms atliekoms skirtų priemonių surenkamos laikantis Būtinuosiuose reikalavimuose nustatytų rūšiavimo konteinerių ištuštinimo dažnio reikalavimų.“
.	Pakeičiu 32 punktą ir jį išdėstau taip:
„. Antrinių žaliavų ir pakuočių atliekų surinkimui skirti konteineriai įrengiami ir atnaujinami vadovaujantis Būtinuosiuose reikalavimuose nustatytais reikalavimais pakuočių atliekų ir antrinių žaliavų rūšiuojamojo surinkimo sistemos infrastruktūrai įrengti ir atnaujinti.“
.	Pakeičiu 33 punktą ir jį išdėstau taip:
„. Antrinių žaliavų ir pakuočių atliekų surinkimui skirtų konteinerių priežiūra vykdoma vadovaujantis Būtinuosiuose reikalavimuose nustatytais reikalavimais pakuočių atliekų ir antrinių žaliavų rūšiuojamojo surinkimo sistemos infrastruktūrai prižiūrėti.“
.	Pakeičiu VI skyriaus pavadinimą ir jį išdėstau taip:
„ SKYRIUS
SPECIALIEJI KOKYBĖS REIKALAVIMAI DIDELIŲ GABARITŲ ATLIEKŲ SURINKIMUI IR VEŽIMUI“
.	Pakeičiu 34 punktą ir jį išdėstau taip:
„. Atliekų tvarkytojas turi užtikrinti komunalinių atliekų turėtojams tinkamą didelių gabaritų atliekų surinkimą ir vežimą.“
.	Pakeičiu 35 punktą ir jį išdėstau taip:
„. Didelių gabaritų atliekų surinkimas vykdomas apvažiuojant atliekų turėtojus ir priimant šias atliekas didelių gabaritų atliekų surinkimo aikštelėse (toliau – Aikštelės).“
.	Pakeičiu 36 punktą ir jį išdėstau taip:
„. Didelių gabaritų atliekų surinkimas apvažiuojant atliekų turėtojus vykdomas vadovaujantis tokiais reikalavimais:
. Atliekų turėtojai (ar jų atstovai) reguliariai informuojami apie datą, laiką ir vietą, kada bus surenkamos didelių gabaritų atliekos;
. atliekų turėtojui kreipusis (žodžiu, raštu) dėl didelių gabaritų atliekų surinkimo papildomos paslaugos, Atliekų tvarkytojas privalo tokią paslaugą suteikti už papildomą mokestį ne vėliau kaip per 10 darbo dienų nuo kreipimosi dienos, apie tai ne vėliau kaip prieš 1 darbo dieną informuodamas besikreipiantį atliekų turėtoją;
. pavojingosios atliekos vežamos pagal Lietuvos Respublikos ir Europos Sąjungos teisės aktuose ir tarptautinėse sutartyse nustatytus pavojingųjų krovinių vežimo reikalavimus.“
.	Pakeičiu 36 punktą ir jį išdėstau taip:
„. Didelių gabaritų atliekų surinkimas apvažiuojant atliekų turėtojus vykdomas vadovaujantis tokiais reikalavimais:
. Atliekų turėtojai (ar jų atstovai) reguliariai informuojami apie datą, laiką ir vietą, kada bus surenkamos didelių gabaritų atliekos;
. ne rečiau kaip 4 kartus per metus didelių gabaritų atliekos surenkamos, neimant papildomo mokesčio, apvažiuojant, išskyrus nustatytą vietinę rinkliavą už komunalinių atliekų surinkimą iš atliekų turėtojų ir atliekų tvarkymą ar kitą įmoką už komunalinių atliekų surinkimą iš atliekų turėtojų ir atliekų tvarkymą, kitais atvejais šios atliekos surenkamos Sutartyje nustatytomis sąlygomis;
. atliekų turėtojui kreipusis (žodžiu, raštu) dėl didelių gabaritų atliekų surinkimo papildomos paslaugos, Atliekų tvarkytojas privalo tokią paslaugą suteikti už papildomą mokestį ne vėliau kaip per 10 darbo dienų nuo kreipimosi dienos, apie tai ne vėliau kaip prieš 1 darbo dieną informuodamas besikreipiantį atliekų turėtoją;
. pavojingosios atliekos vežamos pagal Lietuvos Respublikos ir Europos Sąjungos teisės aktuose ir tarptautinėse sutartyse nustatytus pavojingųjų krovinių vežimo reikalavimus.“
.	Pripažįstu netekusiu galios 37.5 papunktį.
.	Pakeičiu VII skyriaus pavadinimą ir jį išdėstau taip:
„ SKYRIUS
SPECIALIEJI KOKYBĖS REIKALAVIMAI BIOLOGINIŲ ATLIEKŲ SURINKIMUI IR VEŽIMUI“
.	Pakeičiu 39 punktą ir jį išdėstau taip:
„. Savivaldybė privalo atliekų turėtojui sudaryti galimybes atiduoti žaliąsias atliekas į Aikšteles ir (ar) žaliųjų atliekų kompostavimo aikšteles.“
.	Papildau 391 punktu:
„. Biologinės atliekos rūšiuojamos Atliekų tvarkymo įstatyme, Taisyklėse ir savivaldybės atliekų tvarkymo taisyklėse nustatyta tvarka.“
.	Papildau 392 punktu:
„. Biologinės atliekos turi būti surenkamos urbanizuotose teritorijose, kuriose gyvena daugiau kaip 2000 gyventojų, arba turi būti sudaryta galimybė kompostuoti šių atliekų susidarymo vietose.“
.	Pakeičiu 40 punktą ir jį išdėstau taip:
„. Biologinės atliekos surenkamos į tam skirtus atliekų surinkimo konteinerius ar kitas tam skirtas priemones.“ 
.	Papildau 401 punktu:
„. Gyvenamuosiuose daugiabučių, vienbučių ir dvibučių namų rajonuose kolektyviniai biologinių atliekų surinkimo konteineriai turi būti pastatyti komunalinių atliekų surinkimo konteinerių aikštelėse šalia mišrių komunalinių atliekų surinkimo konteinerių ir (ar) antrinių žaliavų ir pakuočių atliekų surinkimo konteinerių. Individualaus naudojimo biologinių atliekų surinkimo konteinerių pastatymo vietas, iš kurių surenkamos biologinės atliekos, savivaldybė, Administratorius arba atliekų tvarkytojas suderina su atliekų turėtoju Sutartyje ar savivaldybės atliekų tvarkymo taisyklėse nustatyta tvarka.“
.	Pakeičiu 41 punktą ir jį išdėstau taip:
„. Surenkamos ir vežamos atskirose atliekų surinkimo priemonėse surinktos biologinės atliekos negali būti maišomos su mišriomis komunalinėmis atliekomis ir (ar) antrinėmis žaliavomis ir (ar) pakuočių atliekomis.“ 
.	Papildau 411 punktu:
„. Atliekų tvarkytojas turi reguliariai plauti ir (ar) dezinfekuoti kolektyvinius biologinių atliekų surinkimo konteinerius vadovaudamasis savivaldybės tarybos patvirtintomis sanitarijos ir higienos taisyklėmis ir (ar) savivaldybės atliekų tvarkymo taisyklėse nustatyta tvarka, bet ne rečiau kaip kartą per ketvirtį šiltuoju metų laiku arba sutartyje su savivaldybe ar Administratoriumi nustatytu dažnumu. Dezinfekavimui naudojami biocidai turi atitikti Reglamento Nr. 528/2012 nustatytus reikalavimus. Individualius biologinių atliekų surinkimo konteinerius turi plauti atliekų turėtojai arba atliekų tvarkytojai Sutartyje ar savivaldybės atliekų tvarkymo taisyklėse nustatyta tvarka.“
.	Pakeičiu 42 punktą ir jį išdėstau taip:
„. Biologinių atliekų surinkimo dažnumas turi atitikti vietos poreikius, bet negali būti retesnis nei mišrių komunalinių atliekų surinkimo dažnumas. Biologinių atliekų surinkimo dažnumas nustatomas Sutartyje. Jei nėra Sutarties, biologinių atliekų surinkimo iš atitinkamų atliekų surinkimo priemonių dažnumas nustatomas savivaldybės atliekų tvarkymo taisyklėse.“
.	Pakeičiu 43 punktą ir jį išdėstau taip:
„. Biologinės atliekos gali būti kompostuojamos susidarymo vietoje tam skirtose priemonėse. Bendruomenių daržuose turi būti pastatomos biologinių atliekų kompostavimo priemonės.“
.	Pakeičiu 44 punktą ir jį išdėstau taip:
„. Biologinių atliekų surinkimo priemonių priežiūra ir remontu turi rūpintis Atliekų tvarkytojas. Netinkamą naudoti ir (ar) sugadintą surinkimo priemonę Atliekų tvarkytojas turi pakeisti ar suremontuoti ne vėliau kaip per 5 darbo dienas nuo informacijos apie surinkimo priemonės netinkamumą naudoti gavimo ar sužinojimo dienos.“
.	Pakeičiu 45 punktą ir jį išdėstau taip:
„. Informacija apie savivaldybės teritorijoje veikiančius Atliekų tvarkytojus, jiems priskirtas teritorijas, teikiamas Paslaugas ir Paslaugų kainas teikiama savivaldybės arba Administratoriaus interneto svetainėje, su mokėjimo pranešimais ir kitomis atliekų turėtojams priimtinomis priemonėmis. Atliekų turėtojams teikiamuose mokėjimo pranešimuose turi būti nurodomos savivaldybės teritorijoje praėjusiais ataskaitiniais metais surinktų rūšiuotų atliekų ir atliekų, kuriomis atliekų turėtojai atsikratė mišriuose komunalinių atliekų konteineriuose, kiekis.“
.	Pakeičiu 46 punktą ir jį išdėstau taip:
„. Informacija apie Paslaugą ir buityje susidarančių atliekų surinkimo ir vežimo būdus skelbiama savivaldybės ir Administratoriaus interneto svetainėje ir pateikiama atliekų turėtojui su Sutartimi, jei ji sudaroma, paštu ar elektroniniu paštu su atliekų turėtojams teikiamais mokėjimo pranešimais ar kitais savivaldybės pasirinktais informavimo būdais (pavyzdžiui, kabinama daugiabučių ar seniūnijų skelbimų lentose, šalia konteinerių aikštelių pastatomuose stenduose). Turi būti skelbiama:
. informacija apie teisingą buityje susidarančių atliekų rūšiavimą, konkrečias atliekas pavaizduojant piktogramomis, išvardinant savivaldybėje teikiamas atliekų surinkimo paslaugas ir priėmimo vietas, nurodant jų kontaktinę informaciją, darbo laiką ir sąlygas:
. pakuočių atliekų, paskelbiant šių atliekų surinkimui taikomus reikalavimus pagal pakuotės rūšis, Aikšteles;
. statybinių atliekų, paskelbiant apie teikiamas šių atliekų surinkimo paslaugas, būdus ir galimybes, Aikšteles, kitas surinkimo vietas;
. tekstilės atliekų, paskelbiant apie teikiamas šių atliekų surinkimo paslaugas, įskaitant dėvėtą tekstilę priimančias prekybos vietas, mainų ir paruošimo pakartotinai naudoti centrus, būdus ir galimybes, konteinerių vietas, Aikšteles, kitas surinkimo vietas;
. medienos atliekų, paskelbiant apie teikiamas šių atliekų surinkimo paslaugas, būdus ir galimybes, Aikšteles, kitas surinkimo vietas;
. baldų atliekų, paskelbiant apie teikiamas šių atliekų surinkimo paslaugas, būdus ir galimybes, Aikšteles, kitas surinkimo vietas;
. biologinių atliekų, paskelbiant apie teikiamas šių atliekų surinkimo paslaugas, būdus ir galimybes, konteinerių vietas, Aikšteles, kitas surinkimo vietas;
. elektros ir elektroninės įrangos atliekų, paskelbiant apie teikiamas šių atliekų surinkimo paslaugas, būdus ir galimybes, įskaitant galimybę atiduoti elektronikos platinimo vietose ir gamintojų ir (ar) importuotojų įsteigtose priėmimo vietose, Aikšteles, kitas surinkimo vietas;
. baterijų ir akumuliatorių atliekų, paskelbiant apie teikiamas šių atliekų surinkimo paslaugas, būdus ir galimybes, įskaitant galimybę atiduoti baterijų ir akumuliatorių platinimo vietose ir gamintojų ir (ar) importuotojų įsteigtose priėmimo vietose, Aikšteles, kitas surinkimo vietas; 
. eksploatuoti netinkamų transporto priemonių priėmimo vietas;
. padangų atliekų, paskelbiant apie šių atliekų surinkimo galimybes, Aikšteles, įskaitant galimybę atiduoti padangų platinimo vietose ir transporto priemonių techninės priežiūros ir remonto paslaugas teikiančiose įmonėse;
. alyvos atliekų, paskelbiant  apie šių atliekų surinkimo galimybes, įskaitant galimybę atiduoti transporto priemonių techninės priežiūros ir remonto paslaugas teikiančiose įmonėse;
. medicininių atliekų, paskelbiant apie šių atliekų surinkimo galimybes, įskaitant vaistinėse ar veterinarijos paslaugas teikiančiose įmonėse;
. duomenys apie kitas vietas ir sąlygas, kur ir kaip galima atiduoti 46.1.1–46.1.12 papunkčiuose neišvardytas komunalines ir kitas buityje susidarančias atliekas;
. atsakomybė už savivaldybės atliekų tvarkymo taisyklių pažeidimus neteisingai išrūšiavus atliekas arba palikus jas netinkamoje vietoje;
. galimybė gyventojams nurodytais kontaktais pranešti apie atliekų tvarkymo pažeidimus;
. informacija apie asmeninę naudą teisingai rūšiuojant atliekas.“
.	Pakeičiu 56 punktą ir jį išdėstau taip:
„. Vykdydamas Paslaugos kokybės stebėseną, Atliekų tvarkytojas turi registruojamų atliekų turėtojų kreipimųsi pagrindu kas mėnesį rengti Paslaugos kokybės stebėsenos suvestines, kur būtų pateiktas gautų, pagrįstų, nepagrįstų kreipimųsi skaičius; pagal grafiką suteiktų ir nesuteiktų Paslaugų santykis; šiuos dokumentus saugoti 3 kalendorinius metus.“
.	Pripažįstu netekusiu galios X skyrių. 
.	Papildau priedu (pridedama). 
. Nustatau, kad:
. šio įsakymo 2.7–2.11 ir 2.32 papunkčiai įsigalioja 2024 m. sausio 1 d. ir taikomi nuo 2024 m. sausio 1 d. naujai projektuojamoms komunalinių atliekų konteinerių aikštelėms; 
. šio įsakymo 2.37 papunktis įsigalioja 2023 m. gruodžio 31 d.


Aplinkos ministras                                                                                                     

Minimalių komunalinių atliekų tvarkymo paslaugos kokybės reikalavimų 
priedas

Atstumų iki komunalinių atliekų konteinerių aikštelės matavimo schemos pavyzdys


Pastaba. Atstumas „ne < 20 m“ gali būti sumažintas Minimalių komunalinių atliekų tvarkymo paslaugos kokybės reikalavimų 91.6.2  ir 91.6.3 papunkčiuose nustatyta tvarka.

